ສືບຕໍ່ການປະຕິຮູບສະພາບແວດລ້ອມ ແຫ່ງການລົງທຶນດຳເນີນທຸລະກິດຢູ່ຫວຽດນາມ
(ພາບປະກອບ:Thái Hùng/TTXVN)
ຕອນເຊົ້າວັນທີ 21/4, ຢູ່ນະຄອນວິງ, ແຂວງ ເຫງ້ອານ, ໄດ້ດຳເນີນເວທີປາໄສເສດຖະກິດລະດູບານໃໝ່ປີ 2015. ດ້ວຍຫົວຂໍ້ວ່າ: “ສືບຕໍ່ການປະຕິຮູບສະພາບແວດລ້ອມແຫ່ງການລົງທຶນດຳເນີນທຸລະກິດຢູ່ ຫວຽດນາມ”, ເວທີປາໄສເສດຖະກິດລະດູບານໃໝ່ປີ 2015 ສຸມໃສ່ຕີລາຄາ, ເພີ່ມເຕີມໝາກຜົນແຫ່ງການປະຕິບັດແຜນການພັດທະນາເສດຖະກິດ-ສັງຄົມປີ 2014; ສະເໜີມາດຕະການຜັນຂະຫຍາຍແຜນການພັດທະນາເສດຖະກິດ-ສັງຄົມປີ 2015. ທີ່ເວທີປາໄສນີ້, ບັນດານັກຊ່ຽວຊານເສດຖະກິດ ແລະ ຜູ້ວາງນະໂຍບາຍພ້ອມກັນປຶກສາຫາລືບັນດາບາດກ້າວປະຕິຮູບຢ່າງລະອຽດ ເພື່ອແນໃສ່ປັບປຸງສະພາບແວດລ້ອມແຫ່ງການລົງທຶນດຳເນີນທຸລະກິດຢູ່ ຫວຽດນາມ, ຕີລາຄາບັນດາມາດຕະຖານ ໃນການປະຕິຮູບສະພາບແວດລ້ອມແຫ່ງການລົງທຶນດຳເນີນທຸລະກິດຕິດກັບການຜັນຂະຫຍາຍລັດຖະທຳມະນູນປີ 2013 ຢ່າງລະອຽດ ແລະ ກົດໝາຍສຳຄັນຈຳນວນໜຶ່ງທີ່ຫາກໍ່ປະກາດໃຊ້ຄື: ກົດໝາຍວ່າດ້ວຍການປະມູນ, ກົດໝາຍວ່າດ້ວຍການລົງທຶນ, ກົດໝາຍວ່າດ້ວຍວິສາຫະກິດ. ບັນດາຂໍ້ສະເໜີແນະ ຈາກເວທີປາໄສນີ້ກໍ່ຖືກກຳມາທິການເສດຖະກິດຂອງສະພາແຫ່ງຊາດຮັບຮູ້, ຕີລາຄາເພີ່ມເຕີມໃນການປະຕິບັດມະຕິຂອງສະພາແຫ່ງຊາດ ກ່ຽວກັບແຜນການພັດທະນາເສດຖະກິດ-ສັງຄົມປີ 2014 ແລະ ຜັນຂະຫຍາຍມະຕິຂອງສະພາແຫ່ງຊາດ ກ່ຽວກັບແຜນການພັດທະນາເສດຖະກິດ-ສັງຄົມປີ 2015.
(ແຫຼ່ງຄັດຈາກ VOV)